Suchinthana/ta-wikipedia huggingface dataset:
ஆ. மகாராஜன்

ஆ. மகாராஜன் (A. Maharajan) ஒரு இந்திய அரசியல்வாதியும் மற்றும் தமிழக சட்டமன்ற உறுப்பினரும் ஆவார். 2019 ஆம் ஆண்டு  தமிழக சட்டசபைக்கான இடைத்தேர்தலில் ஆண்டிபட்டி தொகுதியில் இருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். இத்தேர்தலில் இவரை எதிர்த்து  அனைத்திந்திய அண்ணா திராவிட முன்னேற்றக் கழகத்தின் வேட்பாளராக இவரது தம்பி லோகிராஜன் போட்டியிட்டுத் தோல்வியடைந்தார்.

குறிப்புகள் 

தேனி மாவட்ட நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
வாழும் நபர்கள்
15 ஆவது தமிழ்நாடு சட்டமன்ற உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
தேனி அரசியல்வாதிகள்
மை ஸ்டோரி (திரைப்படம்)

மை ஸ்டோரி (My Story) இது 2018 ஆம் ஆண்டு வெளிவந்த மலையாள மொழித்திரைப்படம் ஆகும். இப்படத்தின் இயக்குநர் ரோசினி தினகர் ஆவார். இப்படத்தில் பிரித்விராஜ் மற்றும் பார்வதியும் முக்கிய வேடங்களில் நடித்துள்ளார்கள்.

மேற்கோள்கள்

மேலும் பார்க்க

2018 மலையாளத் திரைப்படங்கள்
இந்திய மலையாளத் திரைப்படங்கள்
மாரியம்மன் கோவில், பிளகூல்

மாரியம்மன் கோயில், பிளகூல் என்பது இந்து மதக் கடவுளான மாரியம்மனுக்கு அமைக்கப்பட்ட ஒரு முக்கியக் கோவில் ஆகும். இக்கோயில் இந்தியாவின், கேரள மாநிலத்தில், தலச்சேரியின் தெற்குப் பகுதியில் சைதார்பள்ளிக்கருகில் உள்ள பிளகூல் என்ற ஊரில் அமைந்துள்ளது. இந்த கோவிலில் உள்ள தெய்வம், தொண்ணூறு ஆண்டுகளுக்கு முன்பு சுயம்புவாக உருவானதாக நம்பப்படுகிறது. இந்தக் கோவிலை பிபி அப்பு மாஸ்டர் மற்றும் குடும்பத்தினர் பராமரிக்கின்றனர். பிபி அப்பு மாஸ்டர் ஒரு ஆசிரியர் ஆவார். இவர் தலசேரியில் ஒரு பள்ளியை நிறுவினார். 

கோயிலின் தலைமை பூசாரி இரத்தினவேல், பொதுவாக மணி மாஷ் (மணி மாஸ்டர்) என்று அழைக்கப்படுகிறார். கோயிலின் ஆண்டுத் திருவிழா ஒவ்வொரு ஆண்டும் ஏப்ரல் முதல் செவ்வாய்க்கிழமை தொடங்கி ஐந்து நாட்கள் நீடிக்கும். அக்னிக்கரகம், பூக்கரகம், பூமிதி, குருதிகுளி, பலிபூசை ஆகியவை ஆண்டுத் திருவிழாவின் முக்கிய அம்சங்கள் ஆகும். 

இந்தக் கோயில் மிகவும் பாரம்பரியமான பூஜை வடிவங்களில் ஒன்றைப் பின்பற்றுகிறது, மேலும் இந்தப் பகுதியில் மிகவும் விரும்பப்படும் கோயில்களில் ஒன்றாக இது கருதப்படுகிறது.

மேற்கோள்கள்

கண்ணூர் மாவட்டத்திலுள்ள அம்மன் கோயில்கள்
எரால்ட் எலிங்கம்

எரால்ட் யோகன் தாமசு எலிங்கம், (Harold Johann Thomas Ellingham) (1897-1975) ஒரு பிரித்தானிய இயற்பியல் வேதியியலாளர் ஆவார். இவர்  அவரது எலிங்கம் வரைபடங்களுக்காக நன்கு அறியப்பட்டவர் ஆவார். எலிங்கம் வரைபடமானது உலோகங்களைப் பிரித்தெடுக்கும் உலோகவியலில் பெரிய அளவிலான தகவல்களை சுருக்கமாகக் கூறும் வரைபடமாகத் திகழ்கிறது.

எலிங்கம் 1914 முதல் 1916 வரை அறிவியலுக்கான இராயல் கல்லூரியில் பயின்றார்.  அதே கல்லூரியில் 1919 ஆம் ஆண்டிலிருந்து செயல்முறை விளக்கம் தருபவராகவும், 1934 ஆம் ஆண்டில் இயற்பியல் வேதியியல் துறையில் வாசகராகவும் பணிபுரிந்தார். 1940 முதல் 1944 ஆம் ஆண்டு வரையிலான காலத்தில் அறிவியலுக்கான இராயல் கல்லூரியின் செயலாளராகவும், 1944 முதல் 1963 ஆம் ஆண்டு வரை வேதியியலுக்கான இராயல் நிறுவனத்தின் செயலாளராகவும் இருந்தார். இவர் 1949 ஆம் ஆண்டில் இம்பீரியல் கல்லூரியில் கெளரவ பேராசிரியராகவும், 1962 ஆம் ஆண்டில் பிரித்தானிய பேரரசால் வழங்கப்படும் பெருமைக்குரிய கெளரவப் பட்டமான ஓபிஇ இவருக்கு வழங்கப்பட்டது.

எலிங்கம் தனது பெயரிலான வேதிவினைகளில் நடக்கும் கிப்சின் ஆற்றல் மாற்றத்தை வெப்பநிலைக்கெதிராக குறித்து வரையப்பட்ட வரைபடங்களுக்காகநன்கு அறியப்பட்டவர் ஆவார். 
 M + O2  

ஒரு மோல் ஆக்சிசன் வினைப்படுத்துவதற்கான வெப்ப இயக்கவியல் சார்புகளை பொதுமைப்படுத்துவதன் மூலம் அதே வரைபடத்தைப் பயன்படுத்தி எலிங்கம் பல்வேறுபட்ட ஆக்சைடுகளின் வெப்பநிலைக்கேற்ற நிலைத்தன்மையை ஒப்பிடுவதற்கும் முடிந்தது. குறிப்பாக, வெப்பநிலை அதிகரிக்க, அதிகரிக்க கார்பன் மிகவும் வலிமையான ஒடுக்கியாகச் செயல்படுவதை வரைபடம் மூலமாக காட்ட முடிந்தது. கார்பன் அல்லது கார்பனோராக்சைடு ஆகயவற்றைக் கொண்டு உலோகங்களை ஒடுக்கம் செய்வது தொழிற்துறையில் மிகுந்த முக்கியத்துவம் வாய்ந்ததாகும். (உதாரணம்: ஊது உலையைப் பயன்படுத்தி இரும்பினைத் தயாரித்தல்) மேலும், எலிங்கம் வரைபடங்கள் ஒவ்வொரு உலோகத்திற்கும் எந்த மிகக் குறைந்த வெப்பநிலையில் ஒடுக்க வினைகள் நிகழ்கின்றன என்பதைக் காட்டுகின்றன.

குறிப்புகள் மற்றும் மேற்கோள்கள்

குறிப்புகள்

மேற்கோள்கள் 

1975 இறப்புகள்
1897 பிறப்புகள்
பிரித்தானிய வேதியியலாளர்கள்
வெ. ராதிகா செல்வி

வெ. ராதிகா செல்வி  (V. Radhika Selvi) (பிறப்பு  29 ஜனவரி 1976 ) என்பவர் முன்னாள் மக்களவை உறுப்பினர் ஆவார். இவர் இந்தியாவின்  பதினான்காவது மக்களவையில் திருச்செந்தூர் பாராளுமன்றத் தொகுதியிலிருந்து தேர்ந்தெடுக்கப்பட்டு பணியாற்றினார்.   மன்மோகன் சிங் தலைமையிலான அமைச்சகத்தில் உள்துறை அமைச்சகத்தின் இணை அமைச்சராகவும் பணியாற்றினார்.

இவர் மறைந்த மூலக்கரை வெங்கடேச பண்ணையாரின் மனைவி ஆவார்.

குறிப்புகள் 

தூத்துக்குடி மாவட்ட நபர்கள்
21-ஆம் நூற்றாண்டு இந்திய அரசியல்வாதிகள்
தமிழ்நாடு அரசியலில் பெண்கள்
சென்னை அரசியல்வாதிகள்
14வது மக்களவை உறுப்பினர்கள்
இந்தியத் தமிழர்
1976 பிறப்புகள்
வாழும் நபர்கள்
தாலியம் ஐதரைடு

தாலியம் ஐதரைடு (முறையாக தாலியம் மூவைதரைடு என்று பெயரிடப்பட்டது) என்பது  என்ற விகித வாய்ப்பாட்டைக் கொண்ட கனிமச் சேர்மம் ஆகும். இச்சேர்மம் இன்னும் அதிக அளவுகளில் தயாரிக்கப்படவில்லை.எனவே, அதன் ஒட்டுமொத்த பண்புகள் அறியப்படாமலேயே இருக்கின்றன. இருப்பினும், மூலக்கூறு நிலை தாலியம் ஐதரைடு திண்ம வாயு கோவைகளில் பிரித்தெடுக்கப்பட்டுள்ளது. தாலியம் ஐதரைடானது, முக்கியமாக கல்வி சார்ந்த  நோக்கங்களுக்காக தயாரிக்கப்படுகிறது. 

தாலியம் ஐதரைடு என்பது எளிமையான தாலேன் ஆகும். 13 ஆம் தொகுதி உலோகங்களில் தாலியம் மிகக்கனமானதாகும்; 13 ஆம் தொகுதி ஐதரைடுகளின் நிலைத்தன்மையானது தொடர் எண் அதிகரிக்கும் போது குறைகிறது. ஐதரசனின் 1s எலக்ட்ரான் சுற்றுவட்டப்பாதையுடன் உலோகத்தின் இணைதிறன் எலக்ட்ரான் சுற்றுவட்டப்பாதைகளின் மோசமான மேற்பொருந்துதல் இதற்கான காரணமாக கூறப்படுகிறது. ஆரம்ப அறிக்கைகளை ஊக்குவித்த போதிலும், தாலியம் ஐதரைடு வகை சேர்மங்களை பிரித்தெடுப்பதற்கு வாய்ப்பில்லாமலே இருந்தது. திண்ம வாயுக் கோவை பிரித்தெடுத்தல் ஆய்வுகளில் மட்டுமே தாலியம் ஐதரைடுகள் காணப்படுகின்றன; ஹைட்ரஜன் வாயு முன்னிலையில் தாலியத்தை சீரொளி வெப்பந்தணிப்பு முறையில் வாயு நிலையில் அகச்சிவப்பு நிறமாலை பெறப்பட்டது.  இந்த ஆய்வு இஷ்வெர்ட்ஃபெகர் நடத்திய தொடக்கமுதலே இருந்த கணக்கீடுகளின் அம்சங்களை உறுதிப்படுத்தியது, இது தாலியம் மற்றும் இண்டியம் ஐதரைடுகளின் ஒத்த நிலைத்தன்மையைக் குறிக்கிறது.  இன்றுவரை ஒரு தாலியம் ஐதரைடு அணைவுச் சேர்மம் ஒன்றின் பிரித்தெடுத்தல் உறுதிப்படுத்தப்படவில்லை.

வரலாறு 
2004 ஆம் ஆண்டில் அமெரிக்க வேதியியலாளர், லெஸ்டர் ஆண்ட்ரூஸ் முதல் முறையாக தாலியம் ஐதரைடை தொகுப்பு முறையில் தயாரித்தார். இந்த வினை வரிசை தாலியத்தின் அணுக்கருவாக்கம், அதன்பிறகு ஐதரசனுடன் கிரையோஜெனிக் இணை-படிவு என்ற படிநிலைகளில் நகர்ந்து குற்றலை புற ஊதா கதிர்வீச்சுடன் முடிந்தது.

குறிப்புகள் 

உலோக ஐதரைடுகள்
Articles without UNII source
Articles without KEGG source
Articles without InChI source
தாலியம்(III) சேர்மங்கள்
மணிப்பூர் இராச்சியம்

மணிப்பூர் இராச்சியம் (Kingdom of Manipur or Kangleipak Kingdom) பண்டைய இந்திய இராச்சியங்களில் பொ.ஊ. 33 முதல் பொ.ஊ. 1949 வரை தொடர்ந்து ஆட்சியில் இருந்த இராச்சியம் ஆகும். மணிப்பூர் இராச்சியத்தின் தலைநகராக இம்பால் நகரம் விளங்கியது. பொ.ஊ. 1824-இல் பிரித்தானிய கிழக்கிந்திய நிறுவனம் வகுத்த   துணைப்படைத் திட்டத்தை ஏற்றுக் கொண்ட மணிப்பூர் இராச்சிய மன்னர்கள், ஆண்டுதோறும் கம்பெனியாளர்களுக்கு கப்பம் செலுத்தி, பிரித்தானிய இந்தியாவின் பாதுகாப்பில் இருந்தனர். இந்திய விடுதலைக்குப் பின்னர் 1949-இல் மணிப்பூர் இராச்சியம் இந்தியாவுடன் இணைக்கப்பட்டது.

அமைவிடம்
மணிப்பூர் இராச்சியத்தின் மேற்கில் அசாம் மாகாணம், கிழக்கில் பிரித்தானிய பர்மா, வடக்கில் தற்கால நாகலாந்து, தெற்கில் தற்கால மிஸோரம் எல்லைகளாக இருந்தது.

வரலாறு
இருபதாம் நூற்றாண்டில் இவ்விராச்சியத்தின் பரப்பளவு  22,327 சகிமீ  (8,621 சதுர மைல்) மற்றும் 467 கிராமங்களும் கொண்டதாக இருந்தது.  1714 ஆண்டு முதல் மணிப்பூர் இராச்சிய மன்னர்கள் இந்து சமயத்தின்வைணவப் பிரிவை கடைபிடிக்கத் துவங்கினர்.

1754-இல் மணிப்பூர் இராச்சியம் மற்றும் அசாம் பகுதிகளை பர்மா இராச்சியத்தினர் கைப்பற்றினர்.  மணிப்பூரை மீட்க மணிப்பூர் இராச்சிய மன்னர் பிரித்தானியக் கிழக்கிந்திய கம்பெனியிடம் இராணுவ உதவியைக் கோரினார்.  1824 – 1826களில் நடைபெற்ற முதலாம் ஆங்கிலேய-பர்மியப் போரின் முடிவில் பர்மா இராச்சியமிடமிருந்து மணிப்பூர் இராச்சியம் மற்றும் அசாம் மாகாணம் மீட்கப்பட்டது.  1824 முதல் மணிப்பூர் இராச்சியம், பிரித்தானிய இந்தியாவிற்கு அடங்கிய சுதேச சமஸ்தானமாக விளங்கியது. 1949-இல் மணிப்பூர் இராச்சியம் இந்தியாவுடன் இணைந்தது. தற்போது இந்த இராச்சியம் இந்தியாவின் மணிப்பூர் மாநிலமாக உள்ளது.

இதனையும் காண்க
 முதலாம் ஆங்கிலேய-பர்மியப் போர்
 இந்திய மன்னராட்சி அரசுகளின் பட்டியல் 
 மணிப்பூர்

மேற்கோள்கள்

வெளி இணைப்புகள்
Puya – Meithaba: The Date Controversy
Seven clans of Manipur

இந்தியாவின் மன்னராட்சிகள்
மணிப்பூர்
முன்னாள் முடியாட்சிகள்
மணிப்பூரின் வரலாறு
அலங்கார மரச் சிலந்தி

அலங்கார மரச் சிலந்தி (ornamental tree spider) என்றும் அழைக்கப்படும் போசிலோதெரியா மெட்டாலிகா (Poecilotheria metallica), என்பது ஒரு சிலந்தி வகையாகும். இது டரான்டுலா குழுவைச்சேர்ந்த பழைய உலக இனமாகும். இது போய்சிலோதெரியா இனத்தின் ஒரே நீல இனமாகும். இந்த இன சிலந்திகளின் இயற்கையான வாழ்விடமாக இந்தியாவின், ஆந்திரப் பிரதேசத்தின், இலையுதிர் காடுகள் உள்ளன. இது பன்னாட்டு இயற்கைப் பாதுகாப்புச் சங்கத்தால் மிக அருகிய இனம் என வகைப்படுத்தப்பட்டுள்ளது.

இந்த சிலந்நியானது பெரும்பாலும் பாறை இடுக்குகளிலும், பாறை அடியிலும் வாழக்கூடியது. இது முதலில் ஆந்திர மாநிலம், நந்தியாலு, கிட்டலூருக்கு இடைப்பட்ட காடுகளில் பூட்டி என்ற இடத்தில் 1899ஆம் ஆண்டு ரெஜி னால்டு தலைமையிலான குழுவினர் கண்டறிந்தனர். இந்தியாவில் இந்த சிலந்திவகையானது இந்த இடத்தில் மட்டும் உள்ளதாக கருதப்பட்டுவந்த நிலையில். தமிழ்நாட்டின், விழுப்புரம் மாவட்டம், செஞ்சி அருகே பாக்கம் காப்புக்காடு பகுதியில் இந்த அரியவகை சிலந்தியை உள்நாட்டு பல்லுயிர் பாதுகாப்பு அமைப்பு கண்டறிந்துள்ளது.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
சிலந்திகள்
கல்பொட அருவி

கல்பொட அருவி  இலங்கையில்  நுவரெலியா மாவட்டத்தில் அமைந்துள்ள அருவி ஆகும். கொழும்பு முதல் பதுளை வரை செல்லும் புகையிரத  பாதையில் அதிக மழையுடன் குளிர்ச்சியான சூழலை கொண்ட கலபொட  சிற்றூரில் இந்த நீர்வீழ்ச்சி  அமைந்துள்ளது.

நீர்வீழ்ச்சி  உயரத்தை கொண்டது மற்றும் நீர்வீழ்ச்சியின்  அகலம் பருவத்தை பொறுத்து   –   ஆக மாறுபடும். இலங்கையில் மழைப் பொழிவு அதிகம் உள்ள ஊரான வட்டவளையில்  இருந்து   தொலைவில் அமைந்திருப்பதால் கலபொட நீர்வீழ்ச்சி எப்பொதும் செழிப்பாக காணப்படும்.  இங்கு ஆண்டு மழை 4500 மிமீ இற்கு உயர்வாக காணப்படும்.  60% வீதமான மழைவீழ்ச்சி  தென்மேற்கு பருவமழையினால்  கிடைக்கிறது. சனவரி, பெப்ரவரி ஆகிய மாதங்கள் வறண்ட பருவங்களாகும்.

பெயரின் தோற்றம் 
வீழ்ச்சியின் பெயர் கல்பொடவின் பொருள் 'கல்லை ஒட்டிய வீழ்ச்சி'  என்பதாகும். அதன் அடிவாரத்தில் அமைந்துள்ள பெரிய கற்பாறையிலிருந்து இது உருவானது.

பயணத் தகவல் 

கொழும்பிலிருந்து பதுளைக்கு செல்லும்  இரண்டு  விரைவு புகையிரதங்களும்  கலபொட புகையிரத நிலையத்தில் நிற்கின்றன.

கலபொட கிராமம் 
கலபொட,  நாவலப்பிட்டி மற்றும் வட்டவளை ஊர்களுக்கு இடையே அமைந்துள்ள கிராமம்  ஆகும்.

இயற்கை மற்றும் வனவிலங்குகள் 
நீர்வீழ்ச்சியை சூழவுள்ள வனப்பகுதி வனவிலங்குகளின் தாயகமாகும். இங்கு ஒரு அரிய வகை ஆர்க்கிட்  தாவரம் வளர்கின்றது.  மேலும் இங்கு 12 வகையான ஊர்வன காணப்படுகின்றன அவற்றில் நான்கு இலங்கையில் மட்டுமே காணப்படுகின்றன.

படங்கள்

மேலும் காண்க 

 இலங்கையின் நீர்வீழ்ச்சிகளின் பட்டியல்

குறிப்புகள்

வெளி இணைப்புகள் 

 கலபோடா நீர்வீழ்ச்சி

Coordinates on Wikidata
இலங்கையின் அருவிகள்
10 ஜன்பத்

10 ஜன்பத் என்பது புது தில்லி  ஜன்பத்தில் உள்ள ஒரு வீடு ஆகும். இது இந்திய தேசிய காங்கிரசு கட்சியின் முக்கிய தலைவரான சோனியா காந்தியின் உத்தியோகபூர்வ இல்லமாகும்.   இந்திய தேசிய காங்கிரசின் தேசிய தலைமையகம் 24, அக்பர் சாலையில் அதன் பின்னால் உள்ளது.  இந்த இல்லமானது இந்தியாவின் இரண்டாவது பிரதமர், லால் பகதூர் சாஸ்திரி வசிப்பிடமாக இருந்தது  (1964-1966). அவரது உடல் 
11. சனவரி 1966 அன்று இங்கு பொது மக்கள் பார்வைக்காக வைக்கபட்டு இருந்தது. இன்று அவரது வாழ்க்கை வரலாற்றுப் அருங்காட்சியகம், "லால் பகதூர் சாஸ்திரி நினைவுவகம் " போன்றவை  1- மோதிலால் நேரு பேலஸ் (முன்பு 10 ஜனபத்) இந்த வளாகத்துக்கு அருகில் உள்ளது.

வரலாறு 
1960 களில் ஜவஹர்லால் நேருவுக்குப் பின் வந்த பிரதமர் லால் பகதூர் சாஸ்திரியின் வீடாக இந்த வீடு இருந்தது. இந்த வளாகத்தை ஒட்டிய, ரவுண்டானாவை எதிர்கொண்டு 1, மோதிலால் நேரு பேலசில்  லால் பகதூர் சாஸ்திரி நினைவு மையம் உள்ளது  .  

2004 முதல் 2014 வரை காங்கிரஸ் தலைமையிலான ஐக்கிய முற்போக்குக் கூட்டணி அரசாங்கத்தின் ஆட்சிக் காலத்தில், "10 ஜனபத்" என்பது சோனியா காந்தியை சங்கேதமாக குறிப்பிடும் பெயராக மாறியிருந்தது.

குறிப்புகள்

வெளி இணைப்புகள் 

 10 ஜனபத் விக்கிமேப்பியா  
 10, ஜனபத் கதவுகள் மூடப்பட்டுள்ளன 
இந்திய தேசிய காங்கிரஸ்
தில்லியில் உள்ள அரசு கட்டடங்கள்
தாழம்பூ (தொலைக்காட்சித் தொடர்)

தாழம்பூ என்பது விஜய் தொலைக்காட்சியில் 7 அக்டோபர் 2019 முதல் திங்கள் முதல் வெள்ளி வரை இந்திய நேரப்படி இரவு 10 மணிக்கு ஒளிபரப்பாகி 60 அத்தியாயங்களுடன் நிறைவு பெற்ற மீயியற்கை மற்றும் கற்பனைத் தொலைக்காட்சி தொடர் ஆகும்.

இந்த தொடரில் அவளும் நானும் தொடரில் நடித்த அம்ருத் மனித உருவில் உலகைத் தேடி வரும் புதிய உயிரினம் என்ற கதாபாத்திரத்தில் நடிக்க இவருக்கு ஜோடியாக திரைப்பட நடிகை சாந்தினி தமிழரசன் ரேவதி என்ற காதாபாத்திரத்தில் நடித்துள்ளார். இவருடன் தறி தொடரில் நடித்த அங்கனா ராய் நாகினி என்ற கதாபாத்திரத்தில் நடித்துள்ளார். இயக்குநர் ராஜீவ் மேனன் உதவியாளர் சண்முகம் இத் தொடரை இயக்கியுள்ளார்.

கதைச்சுருக்கம்
இந்த தொடரின் கதை கடலுக்கு அடியில் இருக்கும் பாம்புகளின் உலகம் நாகலோகம் மற்றும் மற்றும் மனிதர்கள் வாழும் மனிதலோகத்தை பற்றிய கதையாகும். நாகலோகத்தின் தலைவரின் மகளான வாசுகிக்கும் நாகலோகத்தின் இளம் போர்வீரன் நாகாவும் நிச்சயம் ஆனவர்கள். நாகலோகத்து பெரியவர்கள் செய்த தவறால் அவர்களது பொக்கிஷமான ஆத்மலிங்கம் நாகலோகத்தில் இருந்து தொலைந்து விடுகிறது. ஆத்மலிங்கம் இல்லை என்றால் அவர்களது சக்திகள் முழுமை பெறாது. அவர்களது உலகமே அழியும் நிலை ஏற்பட்டுவிடும். அந்த நிலையில் ஆத்மலிங்கத்தை மீட்டெடுக்க நாகா, பூலோகம் வருகிறான்.

பூலோகத்தில் ஆத்மலிங்கத்தை பாதுகாத்து பூஜித்து வரும் ரேவதி குடும்பத்தினர். அவர்களிடமிருந்து ஆத்மலிங்கத்தை மீட்டெடுக்கும் நோக்கில் நாகா மானிடனாக உருமாறி பூலோகம் வந்து ரேவதியிடம் நெருங்கிப் பழகுகிறான். ரேவதி, நாகாவை காதலிக்கிறாள். அதே தருணம் ஆத்மலிங்கத்தை அபகரிக்க துடிக்கும் கருடன். ரேவதிக்கு நாகா மனிதன் அல்ல பாம்பு என்று தெரிய வருகின்றதா? ஆத்மலிங்கத்தை காப்பாற்றுகிறாளா?, காதலிக்காக எங்கும் வாசுகியின் நிலைமை என்ன? என்பதுதான் இத் தொடரின் கதை.

நடிகர்கள்

முதன்மை கதாபாத்திரம்
 சாந்தினி தமிழரசன் - ரேவதி
 பூலோகத்தை சேர்ந்த இளம் பெண். குடும்பத்தில் எல்லோருக்கும் செல்ல மகள். ஆத்மலிங்கத்தை பாதுகாப்பவள். 
 அம்ருத் - நாகா
 நாகலோகத்தை சேர்ந்த இளம் போர்வீரர் மற்றும் வாசுகியின் காதலன்.
 அங்கனா ராய் - வாசுகி
 நாகலோகத்தின் தலைவரின் மகள். நாகாவுடன் நிச்சயம் ஆனவர்.

துணை கதாபாத்திரம்
 லோகேஷ் - ஜெகன்
 அக்ஷிதா - சாரு  
 யுவன்ராஜ் நேத்ரன் - பாக்கியநாதன்  
 கிருத்திகா - தனம்  
 ஷர்மிளா - தேவகி  
 ரக்ஷன்  
 அப்சர் பாபு

மேற்கோள்கள்

வெளி இணைப்புகள்
 விஜய் டிவி யூ ட்யுப்
 விஜய் டிவி வலையகம்

விஜய் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் கனவுருப்புனைவு தொலைக்காட்சி தொடர்கள்
தமிழ் மீயியற்கை தொலைக்காட்சி தொடர்கள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2019 இல் தொடங்கிய தமிழ்த் தொலைக்காட்சி நிகழ்ச்சிகள்
2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
ஏகானைட்டு

ஏகானைட்டு (Ekanite) என்பது Ca2ThSi8O20 அல்லது (Ca,Fe,Pb)2(Th,U)Si8O20 என்ற மூலக்கூற்று வாய்ப்பாட்டால் விவரிக்கப்படும் அசாதாரணமான ஒரு கனிமச் சேர்மமாகும். அணைவு சிலிக்கேட்டு வகையான சிடீயசைட்டு வகை கனிமத்தில் ஓர் உறுப்பினராக ஏகானைட்டு உள்ளது. இயற்கையாகவே கதிரியக்கத் தன்மையுடன்  இருக்கும் மணிக்கற்கள் சிலவற்றில் இதுவும் ஒன்றாகும். உருசியா மற்றும் வட அமெரிக்காவில் ஏகானைட்டு படிவுகள் காணப்படுகின்றன என்றாலும், பெரும்பாலான ஏகானைட்டு இலங்கையில் வெட்டியெடுக்கப்படுகிறது. கதிரியக்கத்தன்மை  காலப்போக்கில் கட்டமைப்புச் சிதைவு  எனப்படும் செயல்முறையில் படிக கட்டமைப்பைச்  சிதைப்பதால் தெளிவான மற்றும் வண்ணமயமான மணிக்கற்கள் அரிதானவையாகின்றன. 

இலங்கையின் சபரகமுவா மாகாணத்தின் இரண்டு மாவட்டங்களில் ஒன்றான இரத்தினபுரி மாவட்டத்தின் ஏகிலியகோடா நகரத்தில் ஏகானைட்டு படிவுகள் காணப்படுகின்றன. 1955 ஆம் ஆண்டு இலங்கையைச் சேர்ந்த அறிவியலாளர் எப்.எல்.டி. ஏகாநாயகே முதன்முதலில் இதைக் கண்டுபிடித்தார். இவர் நினைவாகவே கனிமத்திற்கு ஏகானைட்டு எனப் பெயரிடப்பட்டது. 

இலங்கையில் கனிம மாதிரிகள் தீங்கு விளைவிக்கும் கூழாங்கற்களாகத் தோன்றுகின்றன. கனடாவின் யூக்கானிலுள்ள கல்லறை கல் மலையில் இத்தாது ஓர் ஊடுறுவிய பனிப்பாறையாக ஒழுங்கற்ற கற்பாறையில் காணப்படுகிறது. இத்தாலியின் அல்பன் மலையில் இது எரிமலை வெளியேற்ற உமிழ்வில் காணப்படுகிறது.

இலங்கையின் மொனராகலை மாவட்டத்தில் உள்ள ஒக்கம்பிடியவில் உள்ள ஏகானைட்டு கனிமம் சுமார் 560 மில்லியன் வருடங்கள் பழமையானது என யுரேனியம்-ஈயம் காலமதிப்பீடு தெரிவிக்கிறது.  

பன்னாட்டு கனிமவியல் சங்கம் ஏகானைட்டு கனிமத்தை Ekஎன்ற குறியீட்டால் அடையாளப்படுத்துகிறது.

மேற்கோள்கள் 

கால்சியம் கனிமங்கள்
தோரியம் கனிமங்கள்
சிலிக்கேட்டு கனிமங்கள்
நாற்கோணவமைப்புக் கனிமங்கள்
கதிரியக்கம்
பைல்லோ சிலிக்கேட்டுகள்
இரத்தினக் கற்கள்
அப்துல் ஹமீத் கான்

அப்துல் அமீத் கான் (Abdul Hameed Khan) (நவம்பர் 1892-1965) இவர் ஓர் இந்திய வணிகரும், அரசியல்வாதியுமாவார். இவர் சென்னை மாகாண  சட்ட மேலவை, சென்னை மாகாண சட்டமன்றம் ஆகியவற்றின் உறுப்பினராகவும், கர்நாடக மாநிலத்தின் திவானாகவும் பணியாற்றினார். 1935-36ல் சென்னையின் முதல் முஸ்லிம் மேயராக பணியாற்றினார். இவர் சென்னையில் உள்ள அமீர் மகாலில் வசித்து வந்தார்.

துவக்க வாழ்க்கை
இவர் ஒரு பணக்கார வணிகரும், கொடைவள்ளலுமான தாதா கானுக்கு 1894 இல் பிறந்தார். இவரது மூதாதையர்கள் ஆப்கானித்தானில் இருந்து பல தலைமுறைகளுக்கு முன்பே இங்கு குடிபெயர்ந்தனர்.

கல்வி
சென்னை கிறித்தவ கல்லூரியிலும், மாநிலக் கல்லூரியிலும் கல்வி பயின்றார்.

அரசியல் வாழ்க்கை
 1918 ஆம் ஆண்டு முஸ்லிம் லீக் இயக்கத்தில் பணியாற்றி உதவி செயலாளர் ஆனார். 
 1919 ஆண்டு சென்னை மாகாணத்தில் நடந்த கிலாபத் இயக்கத்தில் பங்கேற்று மாகாண கிலாபத் அமைப்பின் பொறுப்பாளர் ஆனார். 
 1919 முதல் 1924 வரை இராஜகோபாலாச்சாரியாருடன் இணைந்து ஒத்துழையாமை இயக்கத்தில் பணியாற்றினார். 
 1921 ஆம் ஆண்டில், இந்திய தேசிய காங்கிரசின் உறுப்பினராக இருந்த இவர், சுயாட்சிக் கட்சியில் சேர காங்கிரசை விட்டு வெளியேறி 1927 இல் சென்னை மாகாண சட்டமன்றத்திற்கு தேர்ந்தெடுக்கப்பட்டார். 
 1927 முதல் 1936 வரை சபையில் பணியாற்றிய இவர் சென்னை சட்டமன்றத்திற்கு தேர்ந்தெடுக்கப்பட்டார். 1937 இல் சட்டமன்றம் 1951 வரை பணியாற்றிணார்.

தமிழ்நாடு காங்கிரசு குழு செயலாளாராகவும், அகில இந்திய காங்கிரசு குழுவிலும் பணியாற்றிய இவர், 1937 ஆம் ஆண்டில் 
இந்திய தேசிய காங்கிரசிலிருந்து விலகி சென்னை மாகாண முஸ்லிம் லீக்கில் இணைந்தார். இந்தியப் பிரிவினைக்கும் ஆதரவளித்தார். 1947 இல் இந்தியாவின் சுதந்திரத்தைத் தொடர்ந்து, இவர் மீண்டும் காங்கிரசுக்கு திரும்பினார்.

திவான்
இவர் கர்நாடக மாநிலத்தின் திவானாகப் பணியாற்றினார். டெக்கான் டைம்ஸ் என்ற நாளிதழின் தலைமை ஆசிரியராகவும் இருந்தார்.

சென்னை மாநகராட்சி மன்றத் தலைவர்
1924 ஆம் ஆண்டு சென்னை மாநகராட்சியின் உறுப்பினர் ஆனார். தொடர்ந்து 1934 - 1935 ஆண்டில் சென்னை மாநகராட்சி மன்றத் தலைவர் ஆனார்.

சென்னை மாகாண மேலவை
சென்னை மாகாண சட்ட மேலவைக்கு 1950 ஆம் ஆண்டு ஊரக முஸ்லிம் பிரதிநித்துவத்தின் அடிப்படையில் கர்நூல் பகுதியிலிருந்து தேர்ந்தெடுக்கப்பட்டார்.

மேலும் பார்க்க
சென்னை மாநகராட்சி மன்றத் தலைவர் (மேயர்)களின் பட்டியல்

மேற்கோள்கள் 

1892 பிறப்புகள்
1965 இறப்புகள்
சென்னை நகரத்தந்தைகள்
இந்திய முஸ்லிம்கள்
இந்திய தேசிய காங்கிரஸ் அரசியல்வாதிகள்
இந்திய ஒன்றிய முசுலிம் லீக் அரசியல்வாதிகள்
தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
ஒத்த செருப்பு அளவு 7

ஒத்த செருப்பு அளவு 7 (Oththa Seruppu Size 7) என்பது 2019 ஆம் ஆண்டு செப்டம்பர் 20 ஆம் நாள் வெளிவந்துள்ள, இந்திய தமிழ் மொழி உளவியல் படம் ஆகும். இத்திரைப்படத்தை ஆர். பார்த்திபன் தயாரித்து,எழுதி இயக்கியுள்ளார். இப்படத்தில் பார்த்திபன் மட்டுமே தனிக்கதாபாத்திரமாக நடித்துள்ளார். பின்னணி இசையை இசையமைப்பாளர் சி. சத்யா என்பவரும் ஒரு பாடலுக்கு மட்டும் இசையை சந்தோஷ் நாராயணனும் செய்துள்ளனர். இந்த படத்தை பார்த்திபன் தனது தயாரிப்பு நிறுவனமான, பயோஸ்கோப் பிலிம் ப்ரேமர்ஸின் கீழ் தயாரித்துள்ளார். ஒரு நபரே திரைப்பத்தை எழுதி, இயக்கி, நடித்து தயாரித்ததற்காக இந்த படம் ஆசிய சாதனைகள் புத்தகத்திலும் மற்றும் இந்திய சாதனைப் புத்தகத்திலும்  இடம் பெற்றுள்ளது. இத்திரைப்படம் 30 ஆகத்து 2019 அன்று சிங்கப்பூர் தெற்காசிய திரைப்பட விழாவில் திரையிடப்பட்டது. இந்த படம் 20 செப்டம்பர் 2019 அன்று உலகளவில் வெளியிடப்பட்டது, அதை மதிப்பாய்வு செய்த சென்னை விஷன், ஒத்த செருப்பு அளவு 7 இந்திய சினிமாவில் ஒரு அரிய முயற்சி எனக் குறிப்பிடப்பட்டுள்ளது. ஏனெனில், இந்த திரைப்படம் ஆர். பார்த்திபன் என்ற ஒரே ஒரு மனிதரால் எழுதி, இயக்கி, நடித்து, தயாரிக்கப்பட்டது.

கதைச்சுருக்கம் 
ஒரு விளையாட்டு மற்றும் பொழுதுபோக்கு மன்றத்தின் காவலாளியாக வேலை பார்க்கும் நடுத்தர வயது மனிதன் மாசிலாமணி ஒரு கொலைக்குற்றவாளியாக சந்தேகிக்கப்பட்டு விசாரணையில் உள்ளார். அவரது நோயுற்ற மகன் விசாரணை அறைக்கு வெளியில் காத்திருக்கிறார். திரையில் தெரியும் ஒரே ஒரு நடிகர் அவர் மட்டுமே. மற்ற கதாபாத்திரங்கள் அனைத்தும் அவருடன் இடைவினை புரிபவர்களாக சித்தரிக்கப்பட்டுள்ள குரல்கள் மட்டுமே. அவர் தன் முன்னே கிடக்கும் புதிர்களுக்கு விடை கூறும் பாணியில் முன்னும் பின்னுமாக கதையை விசாரணையில் உள்ள காவலருக்கும், திரைப்படத்தைப் பார்க்கும் பார்வையாளர்களுக்கும் விவரிக்கிறார். இது இரா. பார்த்திபனின் மிகவும் வித்தியாசமான முயற்சியாக விமர்சகர்களால் பார்க்கப்படுகிறது.

திரைக்கு வரும் முன் 
இப்படத்தின் முன்னோட்டமானது 2019 ஆம் ஆண்டு மே 27 ஆம் நாள் வெளியிடப்பட்டது. இத்திரைப்படம் சிங்கப்பூர், தெற்காசிய சர்வதேச திரைப்பட விழாவில் 2019 ஆம் ஆண்டு செப்டம்பர் 1 ஆம் நாள் சிறப்புக்காட்சியாக திரையிடப்பட்டது.

மேற்கோள்கள்

வெளி இணைப்புகள் 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
2019 தமிழ்த் திரைப்படங்கள்
பார்த்திபன் நடித்த திரைப்படங்கள்
சிறீ நேரு மகா வித்யாலயா கலை மற்றும் அறிவியல் கல்லூரி

ஸ்ரீ நேரு மகா வித்யாலயா கலை மற்றும் அறிவியல் கல்லூரி (Shri Nehru Maha Vidyalaya College of Arts & Sciences) என்பது இந்தியாவின், தமிழ்நாட்டின், கோயம்புத்தூர் நகரில் அமைந்துள்ள கலை அறிவியல் கல்லூரி ஆகும்.

வரலாறு 
கல்விச் சேவையில் ஆர்வம் கொண்ட  கோயம்புத்தூர் நலச் சங்கம் என்ற தன்னார்வ அமைப்பானது, 1964 ஆம் ஆண்டு  ஸ்ரீ நேரு வித்யாலயா மெட்ரிகுலேஷன் மேல்நிலைப்பள்ளியைத் (எஸ்.என்.வி.எம்.எச்.எஸ்.எஸ்)  தொடங்கியது. 1989 ஆம் ஆண்டில் அதன் வெள்ளி விழாவில், இந்த அமைப்பானது எஸ். என். எம். வி கலை மற்றும் அறிவியல் கல்லூரியை (எஸ்.என்.எம்.வி) தொடங்கியது. இதன்மூலம் இந்த அமைப்பு மழலையர் பள்ளி முதல் உயர்கல்வி மற்றும் ஆராய்ச்சி படிப்பு வரையிலான கல்வியை வழங்கும் அமைப்பாக மாறியது. இந்த கல்லூரியானது என்ஏஏசி-ஆல் "ஏ" தர அங்கீகாரம் பெற்றது.

இருப்பிடம் 
இக்கல்லூரி  பரப்பளவிலான வளாகத்தில் கட்டப்பட்டுள்ளது.     இது கோயம்புத்தூர் பொள்ளாச்சி நெடுஞ்சாலையில் (NH-209) மாலுமிச்சம்பட்டியில் உள்ளது .

வழங்கப்படும் படிப்புகள் 
இக்கல்லூரியில் அளிக்கப்படும் அனைத்து படிப்புகளும் பாரதியார் பல்கலைக்கழகத்துடன் இணைக்கப்பட்டுள்ளன.

சங்கங்கள் மற்றும் பிற செயல்பாடுகள் 

 தேசிய மாணவர் படை -விமானப் படைப்பிரிவு
 இளைஞர் செஞ்சிலுவை  
 யோகா அகாடமி

வெளி இணைப்புகள் 

 http://snmvcollege.in  
 எஸ்.என்.எம்.வி கலை மற்றும் அறிவியல் கல்லூரி கோவை, வணிகக் கல்லூரி - ஸ்ரீ நேரு மகா வித்யாலயா கலை மற்றும் அறிவியல் கல்லூரி, கல்வி நிறுவனம், கோவை, தமிழ்நாடு, இந்தியா 
Pages using deprecated image syntax
கோயம்புத்தூர் மாவட்டக் கலை மற்றும் அறிவியல் கல்லூரிகள்
ஆல்பெயிட்டு

ஆல்பெயிட்டு (Alpeite) என்பது Ca4Mn3+2Al2(Mn3+Mg)(SiO4)2(Si3O10)(V5+O4)(OH)6  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இது கால்சியம் மாங்கனீசு மக்னீசிய சிலிக்கேட்டு என்று வகைப்படுத்தப்படுகிறது. ஆல்ப்சு மலைப்பகுதியில் காணப்பட்டதால் இதற்கு ஆல்பெயிட்டு எனப் பெயரிடப்பட்டது . பன்னாட்டு கனிமவியல் சங்கம் ஆல்பெயிட்டு கனிமத்தை Apt  என்ற குறியீட்டால் அடையாளப்படுத்துகிறது.

மேற்கோள்கள் 

கால்சியம் கனிமங்கள்
சிலிக்கேட்டு கனிமங்கள்
மாங்கனீசு(II) கனிமங்கள்
மக்னீசியக் கனிமங்கள்
ஏ. ஏ. ரசீது

ஏ. ஏ. ரசீது (A. A. Rasheed - பிறப்பு 1 ஜூலை 1923) தமிழக அரசியல்வாதியும், முன்னாள் சட்டமன்ற உறுப்பினரும் ஆவார். இவர் 1957 ஆம் ஆண்டு நடைபெற்ற சட்டமன்றத் தேர்தலில் வேலூர் மாவட்டம், வாணியம்பாடி சட்டமன்றத் தொகுதியில் இருந்து இந்திய தேசிய காங்கிரஸ் கட்சி சார்பில் போட்டியிட்டு வெற்றி பெற்றார்.

கல்வி
ரசீது,பள்ளிப்படிப்பை ஆம்பூர் மஜ்ஹருல் உலூம் மேல்நிலைப் பள்ளியிலும், கல்லூரி படிப்பை மாநிலக் கல்லூரி, சென்னையிலும்பயின்றார்.

அரசியல்
கல்லூரிக்காலத்திலேயே இந்திய தேசிய காங்கிரஸ் கட்சியில் இணைந்து பல்வேறு போராட்டங்களில் பங்கேற்றுள்ளார்.

பதவிகள்
 கவுன்சிலர், சென்னை மாநகராட்சி
 செயலாளர், நஞ்சம்பட்டி இஸ்மியா பள்ளி
 உறுப்பினர், மெட்ராஸ் ரைபிள் கிளப்.
 உறுப்பினர், தென்னிந்திய வர்த்தக சபை, சென்னை.
 உறுப்பினர், தென்ந்திய தோல் மற்றும் தோல்பொருட்கள் வர்த்தக சங்கத்தின், சென்னை.

பொழுதுபோக்கு
வலைப்பந்து, குதிரையேற்றம், துப்பாக்கிசுடுதல்

மேற்கோள்கள் 

வேலூர் மாவட்ட மக்கள்
இந்திய தேசிய காங்கிரஸ் அரசியல்வாதிகள்
2 ஆவது தமிழ்நாடு சட்டமன்ற உறுப்பினர்கள்
இந்திய முஸ்லிம்கள்
அப்துல் அஜீஸ்

அப்துல் அஜீஸ் (Abdul Aziz) ஒரு தமிழக அரசியல்வாதி ஆவார். இவர் 1962 ஆம் ஆண்டு நடைப்பெற்ற தேர்தலில் திண்டுக்கல் மாவட்டம், நிலக்கோட்டை சட்டமன்ற தொகுதியிலிருந்து இந்திய தேசிய காங்கிரஸ் கட்சி சார்பில் போட்டியிட்டு வெற்றி பெற்றார்.

சட்டமன்ற உறுப்பினராக

இறப்பு
18-ஆகஸ்ட்-1966 அன்று இறப்பெய்தினார்.

மேற்கோள்கள் 

திண்டுக்கல் மாவட்ட நபர்கள்
3 ஆவது தமிழ்நாடு சட்டமன்ற உறுப்பினர்கள்
இந்திய முஸ்லிம்கள்
திண்டுக்கல் அரசியல்வாதிகள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
அப்துல் ஜப்பார் (அரசியல்வாதி)

அப்துல் ஜப்பார்  (Abdul Jabbar பிறப்பு: 10 ஏப்ரல் 1926) ஒரு தமிழக அரசியல்வாதி ஆவார். இவர் 1971 ஆம் ஆண்டு நடைப்பெற்ற தேர்தலில் கரூர் மாவட்டம், அரவக்குறிச்சி சட்டமன்ற தொகுதியில் இருந்து இந்திய ஒன்றிய முஸ்லிம் லீக் கட்சி சார்பில் போட்டியிட்டு வெற்றி பெற்றார்.

கல்வி
மூன்றாம் வகுப்பு வரை ஆற்காட்டிலும், 10 ஆம் வகுப்புவரை மேல்விஷாரத்திலும், பள்ளி இறுதிபடிப்பை அரசினர் முஹம்மதன் கல்லூரி (தற்போது அரசு கலைக்கல்லூரி) சென்னையிலும் பயின்றார்.

சட்டமன்ற உறுப்பினராக

மேற்கோள்கள் 

கரூர் மாவட்ட நபர்கள்
இந்திய ஒன்றிய முசுலிம் லீக் அரசியல்வாதிகள்
இந்திய முஸ்லிம்கள்
5 ஆவது தமிழ்நாடு சட்டமன்ற உறுப்பினர்கள்
விக்கித்தரவில்லாதவை
தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
சிபைட்டு

சிபைட்டு (Chibaite) என்பது SiO2•n(CH4,C2H6,C3H8,i-C4H10)  என்ற பொது மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இவ்வாய்ப்பாட்டிலுள்ள n இன் அதிகபட்ச மதிப்பு 3/17 ஆகும். ஓர் அரிய சிலிக்கேட்டு தாதுவான சிபைட் கனிமம் சிலிகா கிளாத்தரேட்டு எனப்படும் சிலிகா கூடுவகை சேர்மம் என்று வகைப்படுத்தப்படுகிறது. மேலும், இத்தாது இருதொகுதி வகைபாடான எம்3 கனசதுர கட்டமைப்பில் மீத்தேன், ஈத்தேன், புரோப்பேன் ஐசோபியூட்டேன் போன்ற பல்வேறு ஐதரோகார்பன் மூலக்கூறுகளுக்கு சிலிகா கூடு தனக்குள் இடமளிக்கிறது . 

சப்பான் நாட்டின் பெரிய தீவான ஒன்சு திவிலுள்ள சிபா மாவட்டத்தின் மினாமிபோசோ நகரத்திலுள்ள அராகாவாவில் முதன்முதலில் சிபைட்டு கனிமம் கண்டறியப்பட்டது. இந்த கனிமத்தை ஐ.எம்.ஏ எனப்படும் அனைத்துலக கனிமவியல் நிறுவனம் 2009 ஆம் ஆண்டில் அங்கீகரித்தது . 

பன்னாட்டு கனிமவியல் சங்கம் சிபைட்டு  கனிமத்தை Cib என்ற குறியீட்டால் அடையாளப்படுத்துகிறது.

மேற்கோள்கள் 
 
 Gatta, C. B., Chibaite, American Mineralogist, New Mineral Names, Volume 97, pp 2064–2072, 2012

சிலிக்கேட்டு கனிமங்கள்
கனசதுரக் கனிமங்கள்
கரிமக் கனிமங்கள்
எச். அப்துல் மஜீத்

எச். அப்துல் மஜீத் (H. Abdul Majeed) தமிழக அரசியல்வாதி ஆவார். இவர் 1984 ஆம் ஆண்டு நடைபெற்ற தேர்தலில் வேலூர் மாவட்டம், வாணியம்பாடி சட்டமன்றத் தொகுதியிலிருந்து இந்திய தேசிய காங்கிரஸ் கட்சி சார்பில் போட்டியிட்டு வெற்றி பெற்றார்.

சட்டமன்ற உறுப்பினராக

இறப்பு
எச். அப்துல் மஜீத் அவர்கள் 1 செப்டம்பர் 1988 அன்று காலமானார்.,

மேற்கோள்கள் 

வேலூர் மாவட்ட மக்கள்
இந்திய தேசிய காங்கிரஸ் அரசியல்வாதிகள்
8 ஆவது தமிழ்நாடு சட்டமன்ற உறுப்பினர்கள்
இந்திய முஸ்லிம்கள்
கிறிஸ்துமஸ் தீவு சிறு வௌவால்

கிறிஸ்துமஸ் தீவு சிறு வௌவால் (Christmas Island Pipistrelle) இது வௌவால் இனத்தச் சார்ந்த ஒரு பாலூட்டியாகும். இவை ஆத்திரேலியா கண்டத்தில் அமைந்துள்ள கிறிஸ்துமசு தீவு பகுதியில் வாழ்ந்துவந்தது.இவை 2009 ஆம் ஆண்டு ஐ.யூ.சி.என் வெளியிட்ட பட்டியல் கணக்கின்படி அழிந்துவிட்டதாக கூறப்படுகிறது.

மேற்கோள்கள்

வௌவால்கள்
பன்னாட்டு இயற்கைப் பாதுகாப்புச் சங்கத்தின் செம்பட்டியல்
ஐதரோடெர்சிகைட்டு

ஐதரோடெர்சிகைட்டு (Hydroterskite) என்பது Na2ZrSi6O12(OH)6  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்   சேர்மமாகும். செஞ்சாய்சதுர பட்டைக்கூம்பு வடிவ கனிமமான டெர்சிகைட்டுடன் தொடர்புடைய ஓர் அரியவகை சிர்க்கோனிய சிலிக்கேட்டு கனிமம் ஐதரோடெர்சிகைட்டு ஆகும். கனடா நாட்டின் கியூபெக் மாகாணத்திலுள்ள மாண்டிரியலுக்கு அருகில் இக்கனிமம் கண்டறியப்பட்டது . டெர்சிகைட்டுடன் ஒப்பிடுகையில் ஐதரோடெர்சிகைட்டு சற்று அதிகமாக நீருறிஞ்சக் கூடியதாக உள்ளது . இலிட்வின்சிகைட்டு, கபுசிடினைட்டு போன்ற கனிமங்கள் வேதியியல் முறையில் ஐதரோடெர்சிகைட்டு கனிமத்தை ஒத்த பிற கனிமங்களாகும் .
 
பன்னாட்டு கனிமவியல் சங்கம் ஐதரோடெர்சிகைட்டு கனிமத்தை Hterஎன்ற குறியீட்டால் அடையாளப்படுத்துகிறது.

மேற்கோள்கள் 

சிலிக்கேட்டு கனிமங்கள்
சிர்க்கோனியம் கனிமங்கள்
சோடியம் கனிமங்கள்
நேர்ச்சாய்சதுரக் கனிமங்கள்
ராம் சுந்தர் தாசு

ராம் சுந்தர் தாசு (Ram Sundar Das) (; 9 சனவரி 1921 – 6 மார்ச் 2015) ஓர் இந்திய அரசியல்வாதியும் பீகார் மாநிலத்தின் முன்னாள் முதலமைச்சரும் ஆவார்.  இவர் ஐக்கிய ஜனதா தளம் கட்சியின் தலைவர்களுள் ஒருவரும் ஆவார்

இவர் பீகார் மாநிலத்தில் 1979 ஆம் ஆண்டு ஏப்வரல் 21 ஆம் நாள் முதல் 1980 ஆம் ஆண்டு பிப்ரவரி 17 ஆம் நாள் வரை முதலமைச்சராக இருந்தார். 1991 ஆம் ஆண்டு பத்தாவது மக்களவைக்கு, பீகார் மாநிலத்தின் ஹாஜீபூர் மக்களவைத் தொகுதியிலிருந்து தேர்ந்தெடுக்கப்பட்டார். இதே தொகுதியிலிருந்து 2009 ஆம் ஆண்டிலிருந்து பதினைந்தாவது மக்களவைக்கு தேர்ந்தெடுக்கப்பட்டார். 2014 ஆம் ஆண்டு பொதுத் தேர்தலில் ஹாஜீபூர் மக்களவைத் தொகுதியில் போட்டியிட்டார். ஆனால், இம்முறை இராம் விலாசு பாசுவான் நரேந்திர மோடி - பாரதீய ஜனதா கட்சியின் அலையின் காரணமாக வெற்றி பெற்றார்.

இவர் பீகார் முதலமைச்சராக இருந்த போது ஜனதா கட்சியின் தலைவர்களான சந்திரசேகர் போன்றோரின் ஆதரவையும் அந்நாளைய பீகார் ஜனதா கட்சி தலைவரான சத்யேந்திர நாராயண் சின்கா ஆதரவையும் பெற்றவராக இருந்தார். 2015 ஆம் ஆண்டு மார்ச் 6 ஆம் நாள் தனது 94 ஆம் வயதில் இறந்தார்.

வெளி இணைப்புகள்
Official biographical sketch in Parliament of India website
Chhote Saheb was a leader of the masses-former Bihar CM Ram Sundar Das

மேற்கோள்கள்

பீகார் முதலமைச்சர்கள்
இந்திய அரசியல்வாதிகள்
1921 பிறப்புகள்
2015 இறப்புகள்
பீகார் அரசியல்வாதிகள்
கமலாபதி திரிபாதி

கமலாபதி திரிபாதி (3 செப்டம்பர்1905 – 8 அக்டோபர் 1990) ஓர் இந்திய அரசியல்வாதியும், எழுத்தாளரும், விடுதலைப் போராட்ட வீரரும் ஆவார். அவர் வாரணாசி தொகுதியிலிருந்து வந்த ஒரு மூத்த இந்திய தேசிய காங்கிரசு அரசியல்வாதியும் ஆவார். உத்தரப்பிரதேசனத்தின் முன்னாள் முதலமைச்சரும், முன்னாள் இந்திய இரயில்வே அமைச்சரும் ஆவார். அவர் 1969 முதல் 1970 வரை உத்தரப் பிரதேசத்தின் துணை முதல்வராகவும், முதல் மற்றும் இன்றுவரை 1983 முதல் 1986 வரை இந்திய தேசிய காங்கிரஸின் செயல் தலைவராகவும் பணியாற்றினார்.

குடும்பம் 
கமலாபதி திரிபாதிக்கு 3 மகன்கள் மற்றும் இரண்டு மகள்கள் உள்ளனர். இவரது மூத்த மகன் லோக்பதி திரிபாதி உத்திரப்பிரதேசத்தின் அமைச்சராகப் பணிபாற்றினார். இரண்டாவது மகன் மாயாபதி திரிபாதி அகில பாரதீய கிசான் மஸ்தூர் வாகினி என்ற சமூகத் தொண்டு நிறுவனத்தின் நிறுவனர் ஆவார். இவரது இளைய மகன் மங்களாபதி திரிபாதி ஆவார்.

இளமைக் காலம் 
இவரது தந்தையார் பெயர் பண்டிட் நாராயண் பதி திரிபாதி ஆவார். உண்மையில் இவர் பிண்டி திரிபாதி குடும்பத்தைச் சேர்ந்தவர்கள் ஆவார். இவருக்கு உன்னாவ் மற்றும் கான்பூருடன் எந்தத் தொடர்பும் இல்லை. இவர் உத்தரப்பிரதேசத்தின் சரயு நதிக்கரைப் பகுதியில் வாழ்ந்த சரயுபாரின் சமூகத்தைச் சார்ந்தவர் ஆவார். இவரது மூதாதையர்கள் ஒளரங்கசீப் காலத்தில் வாரணாசிப் பகுதியில் வந்து குடியமர்ந்தார்கள். சன்சார் என்ற இந்தி நாளிதழில் இதழியலாளராகத் தனது பணியைத் தொடங்கினார். பண்டிட் நாராயண் பதி திரிபாதி 19 ஆவது வயதில் திருமணம் புரிந்தார். இவருக்கு 5 குழந்தைகள் பிறந்தனர்.

அரசியல் வாழ்க்கை

இந்திய விடுதலை இயக்கம் 
1921 ஆம் ஆண்டில், கமலாபதி திரிபாதி ஒத்துழையாமை இயக்கத்தில் பங்கேற்றார். இவர் உப்புச்சத்தியாக்கிரகத்தில் பங்கு பெற்றார். இதற்காக இவர் சிறை சென்றார். 1942 ஆம் ஆண்டில் மும்பைக்குச் செல்லும் வழியில் வெள்ளையனே வெளியேறு இயக்கத்தில் பங்கு பெற்று இதற்காக 3 ஆண்டுகள் சிறையில் இருந்தார்.

உத்தரப் பிரதேசத்தின் முதலமைச்சர் 
இவர் உத்தரப் பிரதேசத்தின் முதலமைச்சராக 1971 ஆம் ஆண்டு ஏப்ரல் 4 ஆம் நாள் 1973 ஆம் ஆண்டு சூன் 12 வரை இருந்தார். இவர் 1973 ஆம் ஆண்டு புரட்சியின் காரணமாக முதலமைச்சர் பதவியிலிருந்து விலகினார்.

இந்தியத் தொடருந்துப் போக்குவரத்து அமைச்சராக 
1975 முதல் 1977 வரையிலும் மற்றும் 1980 ஆம் ஆண்டில் சிறிது காலமும் இந்திய இரயில்வே அமைச்சராகப் பதவி வகித்துள்ளார். இவர் இந்திய இருப்புப்பாதை நிதியறிக்கை : 1975–76, 1976–77, 1980–81 (இடைக்கால) மற்றும் 1980–81 (இறுதி) ஆகியவற்றை தாக்கல் செய்துள்ளார். இவருடைய ஆட்சிக்காலத்தில் பின்வரும் தொடருந்துகள் அறிமுகப்படுத்தப்பட்டன:
 சபர்மதி விரைவுவண்டி
 கங்கா காவேரி விரைவுவண்டி
 நீலாம்பரி விரைவுவண்டி
 வாரணாசி விரைவுவண்டி (புது தில்லி-லக்னே விரைவுவண்டி. நீட்டிக்கப்பட்டது)
 தமிழ்நாடு விரைவுவண்டி
 காசி விஸ்வநாத் விரைவுவண்டி
8-கிலோமீட்டர்- தொலைவு இருப்புப்பாதையானது தெலாபூர்-பதஞ்சேரா இவரது பதவிக்காலத்தில் திறக்கப்பட்டது.

இவரது பதவிக்காலத்தில் டீசல் இயக்கூர்திப் பணிமனையானது புனேயில் தொடங்கப்பட்டது.

இதேகா செயல் தலைவர்    
தனது மகன் சஞ்சய் காந்தி வானூர்தி விபத்தில் இறந்த பிறகு, இந்திரா காந்தி திரிபாதியை செயல் தலைவராக்கினார். ஆனால், இந்திரா காந்தியின் படுகொலைக்குப் பிறகு ராஜீவ் காந்தி காங்கிரஸ் தலைவராகவும் பிரதமராகவும் பதவியேற்றதும், திரிபாதி அவருடன் முரண்பட்டார். நவம்பர் 1986 இல், அவர் ராஜினாமா செய்தார்.

மேற்கோள்கள் 

உத்தரப் பிரதேச முதலமைச்சர்கள்
இந்திய இரயில்வே அமைச்சர்கள்
உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
1905 பிறப்புகள்
1990 இறப்புகள்
பி. சி. மோகன்

பி. சி. மோகன் (P. C. Mohan , பிறப்பு: 24 ஜூலை 1963) இந்திய அரசியல்வாதியும், பெங்களூரு மத்திய மக்களவைத் தொகுதியிலிருந்து  தேர்ந்தெடுக்கப்பட்ட நாடாளுமன்ற உறுப்பினரும் ஆவார். பாரதிய ஜனதா கட்சியின் கர்நாடக மாநில துணை தலைவராக உள்ளார்.

மேற்கோள்கள் 

இந்திய அரசியல்வாதிகள்
பாரதிய ஜனதா கட்சி அரசியல்வாதிகள்
வாழும் நபர்கள்
கர்நாடக அரசியல்வாதிகள்
1963 பிறப்புகள்
15வது மக்களவை உறுப்பினர்கள்
வாழும் நபர்கள்
16வது மக்களவை உறுப்பினர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
காசல்ரே அணை

காசல்ரே அணை (Castlereigh Dam)  களனி ஆற்றின் முக்கிய துணை நதியான கெகல்கமு ஓயாவின் குறுக்கே கட்டப்பட்ட ஈர்ப்பு அணை ஆகும். இலங்கையின் மத்திய மாகாணத்தில், அட்டனுக்கு தென்மேற்கே சுமார் 3 கி.மீ (1.9 மைல்) தொலைவில் அமைந்துள்ளது.

நீர்த்தேக்கமும் மின் நிலையமும் 
காசல்ரே அணை காசல்ரே நீர்த்தேக்கத்தை உருவாக்குகிறது. இந்த நீர்த்தேக்கம் கெகல்காமு ஓயாவிலிருந்து வரும் நீரின் மூலம் முழுமையாக   பராமரிக்கப்படுகிறது. நீர்த்தேக்கத்தில் இருந்து நார்டன் பாலத்திற்கு அருகே அமைந்துள்ள விமலாசுரேந்திர மின் நிலையத்திற்கு  நீர் திருப்பி விடப்படுகிறது. அதே இடத்தில் அமைந்துள்ள நார்டன் அணையால் உருவாக்கப்பட்ட நார்டன் நீர்த்தேக்கத்தில்  மின் நிலையம் நீரை வெளியேற்றுகிறது.

இந்த மின் நிலையம் இரண்டு 25 மெகாவாற்று அலகுகளை கொண்டுள்ளது. பெறப்படும் கொள்ளளவு 50 மெகாவாற்று ஆகும். இரண்டு பிரிவுகளும் சனவரி 1965 இல் தொடங்கப்பட்டன.

மேற்கோள்கள் 

இலங்கையில் உள்ள அணைகள்
நுவரெலியா மாவட்டம்
நாரமல்லி சிவபிரசாத்

நாரமல்லி சிவப்பிரசாத் (Naramalli Sivaprasad)(11 சூலை 1951 - 21 செப்டம்பர் 2019)  என்பவர்  இந்திய திரைப்பட நடிகராக இருந்து,  தெலுங்கு தேசம் கட்சியின் அரசியல்வாதியாக ஆனவர் ஆவார். 2009 இந்தியப் பொதுத் தேர்தலில் இவர் ஆந்திராவின் சித்தூர் தொகுதியில் இருந்து மக்களவைக்கு தேர்ந்தெடுக்கப்பட்டார்.  ஆந்திர மாநிலத்தை பிளவுபடுத்துவதை எதிர்த்து இவர் பல  வேடங்களில் பல நூதன போராட்டங்களில் ஈடுபட்டார் . மாநிலப் பிளவுக்கு எதிராக இந்திய நாடாளுமன்றத்தில் ஆர்ப்பாட்டம் நடத்தியதற்காக இடைநீக்கம் செய்யப்பட்ட எம்.பி.க்களில் இவரும் ஒருவர்.  ஆந்திராவிற்கு சிறப்பு அந்தஸ்து கோரி பி. ஆர். அம்பேத்கர் போல வேடமிட்டு ஆர்ப்பாட்டம் செய்தார் .

வாழ்க்கை 
சிவபிரசாத் ஆந்திர மாநிலம், சித்தூரை அடுத்துள்ள பொட்டிபள்ளி சிற்றூரில் தாழ்த்தப்பட்ட வகுப்பில் பிறந்தார். பள்ளிப் படிப்பை முடித்தப் பின்னர் திருப்பதி எஸ். வி. மருத்துவக் கல்லூரியில் எம்.பி.பி.எஸ். படிப்பை முடித்தார். சிறுவயதில் இருந்து நாடகங்களில் நடித்துவந்த இவர் பிறகு தெலுங்குத் திரைப்படங்களில் எதிர் நாயகனாகவும், குணச்சித்திர பாத்திரங்களிலும் நடித்துப் புகழ்பெற்றார்.

பின்னர் தெலுகு தேசம் கட்சியில் இணைந்து 1999 இல் சித்தூர் மாவட்டம் சத்யவேடு தொகுதியின் சட்டமன்ற உறுப்பினராக ஆனார். இதையடுத்து 1999 முதல் 2001 வரை ஆந்திர மாநில தகவல் தொடர்புத் துறை அமைச்சராக பொறுப்பு வகித்தார். 2009, 2014 இல் சித்தூர் மக்களவை உறுப்பினராக தேர்ந்தெடுக்கப்பட்டார். 2019 இல் இதே தொகுதியில் மக்களவைக்கு போட்டியிட்டு தோல்வியுற்றார்.  ஆந்திர மாநிலத்தை பிளவுபடுத்துவதை எதிர்த்தும், சிறப்பு அந்தஸ்த்து கோரியும் நடத்தப்பட்ட பல போராட்டங்களில் இவர் பல  வேடங்களில் கலந்து கொண்டார்.

திரைப்பட வரலாறு

நடிகராக  

 சை ஆட்டா 
 தூசுகெள்தா (2013) 
 அய்யாரே (2012) 
 பில்லா ஜமீன்தார் (2011) 
 தகிட தகிட (2010) 
 பிரம்மலோகம் டூ யமலோகம் வியா  பூலோகம் (2010) 
 மஸ்கா (2009) 
 துரோணா (2009) 
 குபேருலு (2008) 
 பாலாதூர் (2008) 
 ஆட்டாடிஸ்தா (2008) 
 ஒக்க மகாடு (2008) 
 துளசி (2007) 
 கீதகீதலு (2006) 
 லட்சுமி (2006) 
 டேஞ்சர் (2005) 
 ஜெய் சிரஞ்சீவா (2005) 
 பாலு ஏபிசிடிஇஎஃப்ஜி (2005) 
 ஏம் போய்லோ ஏம் போய்லடோ
 ஆதிலட்சுமி 
 யமகோலா மல்லி மொதலயிந்தி
 சுபாஸ் சந்திரபோஸ் 
 சத்யபாமா 
 ஆதிவரம் ஆடவால்லக்கு செலவு 
 மாஸ்டர் காப்புரம் (1990) 
 யமுடிக்கு முகுடு (1988) 
 கைதி (1983)

இயக்குநராக 

 பிரேம தபசு 
 டோசீ ராஜா ஸ்வீட்டி ரோஜா 
 இல்லாலு 
 கொக்கரக்கோ

குறிப்புகள்

வெளி இணைப்புகள் 

 நாடாளுமன்ற நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

16வது மக்களவை உறுப்பினர்கள்
சித்தூர் மாவட்ட நபர்கள்
2019 இறப்புகள்
1951 பிறப்புகள்
15வது மக்களவை உறுப்பினர்கள்
தெலுங்குத் திரைப்பட இயக்குநர்கள்
தெலுங்குத் திரைப்பட நடிகர்கள்
எக்சாசெல்சியன்

எக்சாசெல்சியன் (Hexacelsian) என்பது BaAl2Si2O8  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இதுவோர் அரிய பேரியம் சிலிக்கேட்டு கனிமமாக கருதப்படுகிறது. இசுரேல் நாட்டின் ஆட்ரூரிம் வடிநிலத்தில் முதன்முதலில் கண்டறியப்பட்டது . இங்குதான் வெப்ப வெளியுரு மாற்ற ஆட்ரூரிய பாறைத் தொகுதிகள் உருவானதாகக் கருதப்படுகிறது .

பிற கனிமங்களுடன் தொடர்பு 

எக்சாசெல்சியன் என்ற பெயர் செல்சியன் கனிமத்துடன் தொடர்பு கொண்டுள்ளதைக் காட்டுகிறது. செல்சியன் என்பது பெல்ட்சுபார் குழுவைச் சேர்ந்த ஒற்றைச்சரிவச்சுக் கனிமமாகும். எக்சாசெல்சியன் ஒரு பல்லுருத்தோற்ற வகைக் கனிமமாகும். மேலும், இது சிம்ரைட்டு கனிமத்துடன் வேதியல் பண்புகளில் ஒத்திருக்கிறது  Beside celsian, it is chemically similar to cymrite.. 

பன்னாட்டு கனிமவியல் சங்கம் எக்சாசெல்சியன் கனிமத்தை Hclsஎன்ற குறியீட்டால் அடையாளப்படுத்துகிறது.

மேற்கோள்கள்

புற இணைப்புகள் 
 Hexacelsian on Mindat: 

சிலிக்கேட்டு கனிமங்கள்
சிர்க்கோனியம் கனிமங்கள்
சோடியம் கனிமங்கள்
அறுகோணவமைப்புக் கனிமங்கள்
சிறீ அங்காளம்மன் பொறியியல் மற்றும் தொழில்நுட்பக் கல்லூரி

சிறீ அங்களம்மன் பொறியியல் மற்றும் தொழில்நுட்பக் கல்லூரி (Shri Angalamman College of Engineering and Technology) என்பது இந்தியாவின், தமிழ்நாட்டின், திருச்சிராப்பள்ளி நகரில் அமைந்துள்ள ஒரு கல்லூரி ஆகும். இது இளநிலை பொறியியல் மற்றும் தொழில்நுட்ப படிப்புகளை வழங்குகிறது. இந்த கல்லூரி அண்ணா பல்கலைக்கழகத்துடன் இணைக்கப்பட்டுள்ளது மற்றும் ஐஎஸ்ஓ 9001-2000 சான்றிதழ் பெற்றது.  

[ மேற்கோள் தேவை ]

வழங்கப்படும் பாடங்கள் 
 பி.இ. இயந்திரப் பொறியியல்  
 பி.இ. மின்னணு மற்றும் தொடர்பியல் (இ.சி.இ) 
 பி.இ. கணினி அறிவியலில் (சி.எஸ்) பி.இ. 
 பி.இ. மின்னணு மற்றும் கருவிப் பொறியியல் 
 பி.இ. தகவல் தொழில்நுட்பத்தில் பி.டெக் (ஐ.டி) 
 பி.இ. குடிசார் பொறியியல் 
 பி.இ. மின் மற்றும் மின்னணுவியல் பொறியியல் (ஈஇஇ)

மேலும் காண்க 
 திருச்சிராப்பள்ளி மாவட்டத்திலுள்ள கல்வி நிலையங்கள்

வெளி இணைப்புகள் 
 அதிகாரப்பூர்வ வலைத்தளம்

அண்ணா பல்கலைக்கழக இணைவுக்கல்லூரிகள்
திருச்சிராப்பள்ளி மாவட்டத்திலுள்ள பொறியியல் கல்லூரிகள்
மாங்கனீசெலாதோனைட்டு

மாங்கனீசெலாதோனைட்டு (Manganiceladonite)  என்பது KMgMn3+Si4O10(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இதுவோர் அரிய சிலிக்கேட்டு கனிமமாகும் . இத்தாலி நாட்டின் கடற்கரை மண்டலமான லிகுரியாவின் லா சிபெசியா என்ற துறைமுக நகரத்திலுள்ள செர்சியாரா சுரங்கத்தில் கண்டறியப்பட்ட பல கனிமங்களில் மாங்கனீசெலாதோனைட்டும் ஒன்றாகும் .
மைகா குழுவைச் சேர்ந்த கனிமம் செலாதோனைட்டை ஒத்த மூவிணைதிற மாங்கனீசு என்று மாங்கனீசெலாதோனைட்டு கனிமம் வகைப்படுத்தப்படுகிறது . 

பன்னாட்டு கனிமவியல் சங்கம் மாங்கனீசெலாதோனைட்டு கனிமத்தை Mcel என்ற குறியீட்டால் அடையாளப்படுத்துகிறது.

மேற்கோள்கள் 

சிலிக்கேட்டு கனிமங்கள்
மாங்கனீசு(II) கனிமங்கள்
பொட்டாசியம் கனிமங்கள்
மக்னீசியக் கனிமங்கள்
ஒற்றைச்சரிவச்சுக் கனிமங்கள்
ஐதராக்சிபியூட்ரிக் அமிலம்

ஐதராக்சிபியூட்ரிக் அமிலம் (Hydroxybutyric acid)  என்பது நான்கு கார்பன் அணுக்களைக் கொண்டதும், ஐதராக்சில் மற்றும் கார்பாக்சிலிக் அமில வேதி வினைக் குழுக்கள் இரண்டையும் கொண்டுள்ளதும் ஆன ஒரு கரிமச் சேர்மம் ஆகும். இச்சேர்மமானது பியூட்ரிக் அமிலத்தின் வழிப்பொருள்களாக பார்க்கப்படலாம். ஐதராக்சிபியூட்ரிக் அமிலத்தின் கார்பாக்சிலேட்டு எதிரயனி மற்றும் எசுத்தர்கள்  ஐதராக்சிபியூட்ரேட்டுகள் எனப்படுகின்றன.

இச்சேர்மத்திற்கு மூன்று மாற்றியங்கள் உள்ளன. அவை இரண்டு வேதி வினைக் குழுக்களுக்கு இடையிலான தூரத்தால் வேறுபடுகின்றன: 

 ஆல்பா -ஐதராக்சிபியூட்ரிக் அமிலம் (2-ஐதராக்சிபியூட்ரிக் அமிலம்) 
 பீட்டா -ஐதராக்சிபியூட்ரிக் அமிலம் (3-ஐதராக்சிபியூட்ரிக் அமிலம்) 
 காமா -ஐதராக்சிபியூட்ரிக் அமிலம் (4-ஐதராக்சிபியூட்ரிக் அமிலம், ஜி.எச்.பி )

மேலும் காண்க 

 பீட்டா -ஐதராக்சி-பீட்டா-மெதில்பியூட்ரிக் அமிலம் 
 சோடியம் ஆக்ஸிபேட்

மேற்கோள்கள்

வெளி இணைப்புகள் 

     
பியூட்டைரேட்டுகள்
ஐதராக்சி அமிலங்கள்
சிகேவ்டைட்டு

சிகேவ்டைட்டு (Scawtite) என்பது Ca7(Si3O9)2CO3•2H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கார்பனேட்டைக் கொண்ட நீரேறிய கால்சியம் சிலிக்கேட்டு கனிமமென்று இது வகைப்படுத்தப்படுகிறது. ஒற்றைச் சரிவச்சு படிகத் திட்டத்தில் மெல்லிய தகடுகளாக அல்லது தட்டையான பட்டகங்களாக சிகேவ்டைட்டு படிகமாகிறது. 

வட அயர்லாந்திலுள்ள சிகேவ்டு மலையில் 1929 ஆம் ஆண்டு முதன் முதலில் சிகேவ்டைட்டு கனிமம் கண்டறியப்பட்டது. சுண்ணக்கல் வகை கனிமத்தில் படிவுப்பாறையாகவும், இத்தகைய பாறைகளில் நீர்வெப்ப இழைகளாகவும் சிகேவ்டைட்டு தோன்றுகிறது. மெலிட்டைட்டு, சிபுரைட்டு, தோபர்மோரைட்டு, தாம்சோனைட்டு, லார்னைட்டு, கிராசுலார், பல்டுபோண்டெய்னைட்டு, கால்சைட்டு, அனால்சைம், போசாகைட்டு, இல்லிபிராண்டைட்டு போன்ற கனிமங்களுடன் சேர்ந்து சிகேவ்டைட்டு காணப்படுகிறது.

பன்னாட்டு கனிமவியல் சங்கம் சிகேவ்டைட்டு  கனிமத்தை Scw என்ற குறியீட்டால் அடையாளப்படுத்துகிறது.

மேற்கோள்கள் 

சிலிக்கேட்டு கனிமங்கள்
ஒற்றைச்சரிவச்சுக் கனிமங்கள்
பி. எஸ். ராமகிருஷ்ண ராவ்

பி. எஸ். ராமகிருஷ்ண ராவ் (P. S. Ramakrishna Rao, பி: 12 அக்டோபர் 1918 - இ: 7 செப்டம்பர் 1986) என்பவர் ஒரு மூத்த தெலுங்குத் திரைப்பட இயக்குநரும்,  தயாரிப்பாளரும் ஆவார். இவர் தென்னிந்தியாவின் திரைப்படக் கலைஞரான பானுமதி ராமகிருஷ்ணாவை 1943 ஆகத்து 8 ஆம் நாள் மணந்தார். ராவு பாலசரஸ்வதி என்பவர் இவரது சகோதரி ஆவார்.

திரைப்பட வரலாறு 
 கிருகலட்சுமி (1967) (தயாரிப்பாளர், இயக்குநர், எழுத்தாளர்) 
 விவாக பந்தம் (1964) (தயாரிப்பாளர், இயக்குநர்) 
 அனுபந்தாலு (1963) (இயக்குநர்) 
 ஆத்ம பந்துவு (1962) (இயக்குநர்) 
 பதசாரி (1961) (தயாரிப்பாளர், இயக்குநர்) 
 கானல் நீர் (1961) (இயக்குநர்) 
 சபாஷ் ராஜா (1961) (இயக்குநர்) 
 வருது காவாலி (1957) (தயாரிப்பாளர், இயக்குநர்) 
 மணமகன் தேவை (1957) (இயக்குநர்) 
 சிந்தமணி (1956) (தயாரிப்பாளர், இயக்குநர்) 
 விப்ரநாராயணா (1954) (தயாரிப்பாளர், இயக்குநர்) 
 சக்ரபாணி (1954) (தயாரிப்பாளர், இயக்குநர்) 
 பிரதுக்கு தெருவு (1953) (இயக்குநர்) 
 சண்டிராணி (1953) (தயாரிப்பாளர்) 
 பிரேமா (1952) (தயாரிப்பாளர், இயக்குநர்) 
 காதல் (தயாரிப்பாளர் மற்றும் இயக்குநர்) 
 லைலா மஜ்னு (1949) (தயாரிப்பாளர், இயக்குநர்) 
 ரத்னமாலா (1947) (தயாரிப்பாளர், இயக்குநர்)

வெளி இணைப்புகள் 

1986 இறப்புகள்
1918 பிறப்புகள்
தெலுங்குத் திரைப்பட இயக்குநர்கள்
கர்நூல் மாவட்ட நபர்கள்
சன்குதரோ

சான்குதரோ (Chanhudaro (also Chanhu Daro or Chanhu Dado) பாகிஸ்தான் நாட்டின் சிந்து மாகாணத்தில், நவாப்ஷா மாவட்டத்தில் உள்ள சான்குதராவில் சிந்துவெளி நாகரிக காலத்திய மூன்று தொல்லியல் மேடுகளை அகழ்வாய்வு செய்யப்பட்டது. அதில் ஒரு தொல்லியல் மேடு  5 ஹெக்டேர் பரப்பளவு கொண்டது. சான்குதரோ தொல்லியல் களம் மொகெஞ்சதாரோவிற்கு தெற்கே 130 கிமீ தொலைவில் உள்ளது. சான்குதரோ கிமு 4,000 முதல் கிமு 1,700 வரை மக்கள் குடியிருப்பாக விளங்கியது.

தொல்பொருட்கள்
செப்புக் கத்திகள், ஈட்டிகள், கூர்மையான கத்திகள், தொழிற் கருவிகள்  கோடாரிகள், சமையல் பாத்திரங்கள் போன்ற தொல்பொருட்கள் இத்தொல்லியல் களத்தில் கிடைத்துள்ளது. செப்பு மீன்பிடி கொக்கிகள் இத்தொல்லியல் களத்தில் கிடைத்துள்ளது. மேலும்  சுடுமண் வண்டி மாதிரிகள், சுடுமண் பறவை, தட்டுகள், கிண்ணங்கள் கிடைத்துள்ளது.

சன்குதரோ தொல்லியல் களத்தில் கிடைத்தவற்றில்  ஈட்டி எறியும் ஆண் அல்லது நடனமாடுபவரின் சிதைந்த சிலை (4.1 cm) புகழ் பெற்றது. இது தற்போது பாஸ்டன் அருங்காட்சியகத்தில் உள்ளது. சான்குதரோவில் சிந்துவெளி முத்திரைகள் கண்டறியப்பட்டுள்ளது.

அழகிய மணிகள் உற்பத்தி செய்யும் தொழில் பட்டறைகள் மற்றும் ஊதுலைகள் கண்டுபிடிக்கப்பட்டுள்ளது. சங்கு வளையல்கள், மணி செய்வதற்கான மூலப்பொருட்கள், சோப்புக் கல்லால் செய்யப்பட்ட சிந்துவெளி முத்திரைகள், உலோகப் பாத்திரங்கள் கிடைத்துள்ளது.

எள் தானியம் இத்தொல்லியல் களத்தில் கிடைத்துள்ளது. இங்கு பட்டாணி விளைவிக்கப்பட்டுள்ளது.

சன்குதரோ, அரப்பா மற்றும் ராகி கர்கி போன்ற சிந்துவெளி தொல்லியல் களங்களில் மட்டுமே வெள்ளி அல்லது வெண்கலப் பாத்திரங்களில் பஞ்சு துணிகள் இருந்த அடையாளங்கள் கிடைத்துள்ளது.

சன்குதரோவில், முண்டிகாக் தொல்லியல் களத்தில் கிடைத்தது போன்ற கிமு 3000 காலத்திய இரும்புப் பொருட்கள் கிடைத்துள்ளது.

சிந்துவெளி எழுத்துகள்

சிந்துவெளி எழுத்துகளில் ||/ வடிவ எழுத்து சான்குதரோ தொல்லியல் களத்தில் மட்டுமே கிடைத்துள்ளது.

இதனையும் காண்க
 சிந்துவெளி நாகரிகம்
 சிந்துவெளி நாகரிகத்தின் தொல்லியல் களங்கள்

மேற்கோள்கள்

 
பண்டைய நகரங்கள்
பாகிசுத்தானில் உள்ள தொல்லியல் களங்கள்
சிந்து மாகாணம்
நவாப்ஷா மாவட்டம்
சிந்துவெளி நாகரிகத்தின் தொல்லியல் களங்கள்
பெர்சிலியனைட்டு

பெர்சிலியனைட்டு (Berzelianite) என்பதுCu2Se.  என்ற மூலக்கூற்று வாய்ப்பாட்டால் விவரிக்கப்படும் ஓர் அரிய தாமிர செலீனைடு கனிமம் ஆகும். மெல்லிய கிளைவடிவ மேலோடு அல்லது நேர்த்தியாக தூளாக்கப்பட்ட சேர்க்கையாக சமவச்சு படிகத்திட்டத்தில் இது படிகமாகத் தோன்றுகிறது. ஈருருவ வகை பெல்லிடோயிட் கனிமம் போலல்லாமல்  இது நாற்கோணவமைப்பில் படிகமாக்குகிறது. பெர்சிலியனைட்டு படிகங்கள் ஒளிபுகா தன்மையும் சற்று தகடாக அடிக்கும் தன்மையும் கொண்டதாக உள்ளன. 

பன்னாட்டு கனிமவியல் சங்கம் பெர்சிலியனைட்டு கனிமத்தை Brz  என்ற குறியீட்டால் அடையாளப்படுத்துகிறது.

பெயரும் தோற்றமும் 

பெர்சிலியனைட்டு முதன் முதலில் சுவீடன் நாட்டில் சிக்ரிகெர்னம் சுரங்கத்தில் 1850 ஆம் ஆண்டு கண்டறியப்பட்டது. சுவீடிய வேதியியலாளரும் பகுப்பாய்வு வேதியியல் துறையின் தந்தையுமான பெர்சிலியசு நினைவாக கனிமத்திற்கு பெர்சிலியனைட்டு என்ற பெயர் சூட்டப்பட்டது. வேதிக்குறியீடு மூலம் தனிமங்களை குறிப்பிடும் முறையையும் சீரியம், செலீனியம், சிலிக்கான்,  தோரியம்  போன்ற தனிமங்களையும் இவர் கண்டுபிடித்தார் என்பது குறிப்பிடத்தக்க இவர் சாதனைகளாகும். பெரும்பாலும் இயுகேய்ரைட்டு, கிளாசுதாலைட்டு, டைமானைட்டு, உமாங்கைட்டு, கிளாக்மேன்னைட்டு, அகுய்லாரைட்டு,  குரூக்கிசைட்டு, அதாபாசுகைட்டு, சிட்ரோமேயரைட்டு, பாலிபாசைட்டு, பியர்சியைட்டு, தங்கம், யுரேனினைட்டு, பைரைட்டு, மார்கேசைட்டு, கால்சைட்டு போன்ற கனிமங்களுடன் சேர்ந்தே பெர்சிலியனைட்டு காணப்படுகிறது.

மேற்கோள்கள் 

செலீனைடு கனிமங்கள்
தாமிரம்(I) கனிமங்கள்
கனசதுரக் கனிமங்கள்
தோமெய்கைட்டு

தோமெய்கைட்டு (Domeykite) என்பது Cu3As   என்ற மூலக்கூற்று வாய்ப்பாட்டால் விவரிக்கப்படும் ஒரு தாமிர ஆர்சனைடு கனிமம் ஆகும். மிகவும் அரிய இக்கனிமத்தின் படிகங்கள் சமவச்சு படிகத் திட்டத்தில் ஒழுங்கற்ற பொதிகளாக அல்லது திராட்சைக் கொத்து வடிவத்தில் படிகமாகின்றன. வெண்மையான நிறத்திலிருந்து சாம்பல் நிறம் வரையிலான வண்ணங்களில்  ஒளிபுகா படிகங்களாக தோமெய்கைட்டு படிகங்கள் உள்ளன. 7.2 முதல் 8.1 என்ற ஒப்படர்த்தி மதிப்பும் 3 முதல் 3.5 என்ற கடினத்தன்மையை இப்படிகங்கள் பெற்றுள்ளதாக மோவின் அளவுகோல் மதிப்பும்   தெரிவிக்கின்றன . 

1945 ஆம் ஆண்டு முதன்முதலாக சிலி நாட்டின் கோகுயிம்போ என்ற துறைமுக நகரத்தின் அல்கோதோனெசு சுரங்கத்தில் தோமெய்கைட்டு கனிமம் கண்டறியப்பட்டது. வில்லெம் ஆய்டிங்கர் போலந்து நாட்டின் கனிமவியலாளரான இஞ்ஞாசி தோமெய்கோவின் பெயரை இக்கனிமத்திற்கு பெயராக  வைத்தார் . 

பன்னாட்டு கனிமவியல் சங்கம் தோமெய்கைட்டு கனிமத்தை Do என்ற குறியீட்டால் அடையாளப்படுத்துகிறது.

பயன்கள் 

சிறிய அளவில் தாமிரம் பிரித்தெடுக்க இக்கனிமம் பயன்படுகிறது. இதைத் தூய்மைப்படுத்தி பளபளப்பாக்கி அணிகலன்கள் உருவாக்கத்திலும் பயன்படுத்த முடியும் .

மேற்கோள்கள் 

தாமிரம்(I) கனிமங்கள்
ஆர்சனைடு கனிமங்கள்
கனசதுரக் கனிமங்கள்
சல்பைடு கனிமங்கள்
காஃபார்சைட்டு

காஃபார்சைட்டு (Cafarsite) என்பது (Ca8(Ti,Fe2+,Fe3+,Mn)6-7(AsO3)12•4H2O)  என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கால்சியம் இரும்பு ஆர்சனைட்டு கனிமமாகும். மாங்கனீசும் தைட்டானியமும் இவ்வாய்ப்பாட்டில் இரும்புடன் சேர்ந்து தோன்றுகிறது. 

சுவிட்சர்லாந்து நாட்டின் வேலைசு மண்டலத்திலுள்ள பிண்டல் பள்ளத்தாக்கில்  முதன்முதலாக 1966 ஆம் ஆண்டு காஃபார்சைட்டு கண்டறியப்பட்டது. பகுதிக்கூறுகளாக இடம்பெற்றுள்ள கால்சியம், இரும்பு, ஆர்சனிக் ஆகிய தனிமங்களின் பெயர்களை அடிப்படையாகக் கொண்டு காஃபார்சைட்டு என்ற பெயர் உருவாக்கப்பட்டது . இத்தாலி நாட்டின் வடமேற்கு மண்டலத்திலும் கனடாவின் ஒண்டாரியோ மாநிலத்தின் தண்டர்பே மாவட்டத்திலுள்ள எம்லோ தங்கச் சுரங்கத்திலும் காஃபார்சைட்டு கனிமம் கிடைக்கிறது .
  
பன்னாட்டு கனிமவியல் சங்கம் காஃபார்சைட்டு கனிமத்தை Caf என்ற குறியீட்டால் அடையாளப்படுத்துகிறது.

மேற்கோள்கள் 

ஆக்சைடு கனிமங்கள்
கனசதுரக் கனிமங்கள்
ஸ்டெல்லா மேரிஸ் பொறியியல் கல்லூரி

ஸ்டெல்லா மேரிஸ் பொறியியல் கல்லூரி (Stella Mary's College of Engineering) என்பது இந்தியாவின், தமிழ்நாட்டின், கன்னியாகுமரி மாவட்டத்தின் ஆறுதெங்கன்விளையில் அமைந்துள்ள ஒரு தனியார் பொறியியல் கல்லூரி ஆகும்.  இந்த கல்லூரி 2012 ஆம் ஆண்டில் தொழில்முனைவோரும்,  நோவா கல்வி அறக்கட்டளையின் நிறுவனரான திரு நசரத் சார்லசால் நிறுவப்பட்டது. இக்கல்லூரி பொறியியல் துறையில் இளங்கலை மற்றும் முதுகலை படிப்புகளை வழங்குகிறது.

சேர்க்கை 
கல்லூரியியல் அனைத்து படிப்புகளுக்கான சேர்க்கையானது தகுதி மற்றும் மதிப்பெண் அடிப்படையில் செய்யப்படுகிறது. ஒரு குறிப்பிட்ட சதவீத இடங்கள் அண்ணா பல்கலைக்கழக ஒற்றை சாளர அமைப்புக்கு (AU SWS) சென்று அதன்வழியாக நிரப்பப்படுகின்றது. மீதமுள்ள இடங்கள் நுழைவுத் தேர்வின் மூலம் நிரப்பப்படுகின்றன. இந்த சதவீதம் ஒவ்வொரு ஆண்டும் மாறுபடலாம்.

படிப்புகள் 
இங்கு பி.இ. / பி.டெக்-இல் 5 படிப்புகள் மற்றும் எம்.இ- இல் ஒரு படிப்பும் வழங்கப்படுகின்றன 

 பி.இ. குடிசார் பொறியியல் 
 பி.இ. இயந்திரப் பொறியியல் 
 கணினி அறிவியல் பொறியியல் 
 பி.இ. மின்னணுவியல் மற்றும் தொடர்பு பொறியியல் 
 பி.இ. மின் மற்றும் மின்னணு பொறியியல் 
 எம்.இ. கணினி அறிவியல் பொறியியல்

வேலைவாய்ப்பு 
இக்கல்லூரியியல் வேலை வாய்ப்பு பிரிவு 2013 இல் நிறுவப்பட்டது. இந்தப் பிரிவானது இறுதி ஆண்டு மாணவர்களுக்கு வேலை வாய்ப்புகளை பெற்றுத்தர தொழில் நிறுவனங்களைக் கொண்டு வளாக நேர்காணல்களை ஏற்பாடு செய்கிறது, மேலும் மாணவர்களுக்கு தொழில் துறையில் பயிற்சி அளிக்கிறது. தகுதி வாய்ந்த அனைத்து மாணவர்களுக்கும் வளாக வேலை வாய்ப்பு பயிற்சியானது (மனிதவள, தொழில்நுட்ப, ஜி.டி., எழுத்துத் தேர்வு) இறுதி ஆண்டுக்கு முன் வழங்கப்படுகிறது. இக்கல்லூரி இந்தியா மற்றும் கத்தார் நாட்டுத் தொழில் நிறுவனங்களுடன் தொழில்துறை உறவுகளை கொண்டுள்ளது.

விடுதி 
கல்லூரியில் வளாகத்தில் விருந்தினர் மாளிகை, மாணவர் விடுதி மற்றும் மாணவியர் விடுதி போன்றவை உள்ளன.

மேலும் காண்க 

 தமிழ்நாட்டில் உள்ள பொறியியல் கல்லூரிகள் பட்டியல் 
 பாபுஜி நினைவு பள்ளி, மணவாளக்குறிச்சி

குறிப்புகள்

வெளி இணைப்புகள் 

 அதிகாரப்பூர்வ வலைத்தளம்  
கன்னியாகுமரி மாவட்ட பல்கலைக்கழகங்களும் கல்லூரிகளும்
அண்ணா பல்கலைக்கழக இணைவுக்கல்லூரிகள்
தமிழ்நாட்டு பொறியியல் கல்லூரிகள்
Coordinates on Wikidata